כפי שהערכנו בחודשים האחרונים ב-BIZPORTAL, הפד' מודיע היום כי הוא חוזר להתערב בשוק האג"ח במטרה להעלות את רזרבות הבנקים. בהודעה שפרסם הבנק הערב נטען במקביל להתערבות בשוקי ה-REPO, הפד' יתחיל להגדיל את מאזנו ע"י רכישות בשוקי האג"ח כבר מהשבוע הבא.
הפד' לא מחכה להודעת הריבית בסוף החודש, ומודיע היום כי הוא צפוי להתחיל לרכוש אגרות חוב אמריקניות לטווחים הקצרים בהיקף של עד 60 מיליארד דולר. המהלך צפוי להימשך לפחות עד הרבעון השני ב-2020, וצפוי להעלות את מאזן הבנק לרמה של 4.2 טריליון דולר.
ההודעה היום מגיעה לאחר שמוקדם יותר השבוע טען יו"ר הפד' על השקה מתוכננת. פאואל טען כי: "בעוד ניתן להתווכח על הגורמים, זה ברור כעת שנזילות נמוכה במיוחד במערכת הבנקאית עשויה לגרום לתנודות חדות בשוק הכסף. ולכן, הפד' צפוי בתקופה הקרובה להודיע על אמצעים נוספים במטרה לעלות את הרזרבות של הבנקים". למרות שהמשמעות של צעדי הפד' הצפויים היא גידול במאזן הפד', פאואל מדגיש כי לא מדובר בתוכנית רכישות (QE).
בתוך כך, הפד' מודיע כי הוא צפוי להמשיך לבצע הזרקות הון לשוק ה-REPO. לפי הודעת הפד', הבנק ימשיך לבצע פעמיים בשבוע הזרקות הון לתקופה של שבועיים בהיקף של עד 35 מיליארד דולר. במקביל, הוא צפוי לבצע הזרקות הון לתקופה של יממה בהיקף של עד 75 מיליארד דולר.
נציין כי בהקשר זה כי הביקושים לעזרה היום מהפד' היו גבוהים ביחס לימים האחרונים, ועמדו על 61.5 מיליארד דולר, דבר המאותת על התחדשות הלחץ בשוקי המימון. במקביל, ביקושים למימון לתקופה של שבועיים עמדו על 21.5 מיליארד דולר.
הפד' למעשה מאשרר היום שוב את מה שהיה ברור לשווקים כבר תקופה ארוכה (לכתבה המלאה). המערכת הבנקאית בארה"ב שבירה במיוחד, וסובלת ממוצקת נזילות משמעותית. המהלך הנוכחי צפוי לכסות כמעט לחלוטין את צרכי המימון של הממשל האמריקני בחודשים הקרובים.
תשואות האג"חים של ארה"ב מזנקות כעת בחדות. התשואה לתקופה של 10 שנים עולה לרמה של 1.74%, והיא גבוהה בכ-15 נק' בסיס מהתשואה לתקופה של שנתיים. במקביל לראשונה מזה מספר חודשים, התשואה לתקופה של 3 חודשים נמוכה מהתשואה לתקופה ל-10 שנים.
מדפיסים מדפיסים מדפיסים . איפה האינפלציה??
מדיניות פיסקאלית, כמו לאחר תקופת מיתון ב2008 הקפיצה את הבנקים ואת מרבית המניות. מיתון של פעם ב100 שנה כבר לא יחזור. היתה אשתקד ירידה חדה, אך זה כלום.... אף אחד לא רוצה מיתון, ועל כן מדיניות זו היא מבורכת. לא חווינו משבר וכנראה שלא ניתן לצפות. גם בעננות של משברים - תמיד יש חילוצים וכאילו לא קרה כלום. תמיד ישנה עננה מרחפת בבורסה שמשהו עומד לקרות. כך זה מאז ומתמיד ולא צריך להתרגש. השוק כיום יותר בוגר ויודע דבר כדי להתגבר על כל משבר שיהיה. בהצלחה. בקרוב ראלי סנטה קלאוס!!!
מחייב תגובה,מילותיך בסלע,אתה אדם חכם ומכיר את הכלכלה ושוק ההון תוך התעלמות מ"רעשים",להוסיף משלי אמרתי כבר לפני זמן רב שמשבר של "פעם במאה שנים" לא חוזר כל 10,ושוב כל הכבוד!!!
אם המצב הכלכלי היה טוב אז הריבית היתה גבוהה ולא היה צורך ברכישות אג"ח. עקום התשואות ואיבוד השליטה בריבית הרפו רומזים על נמציאות הקשה .
מי שקורא את הכתבות שהגאון מתרגם ומושפע מהכתבות עלול להפסיד הרבה מאוד כסף אם הוא היה פועל לפיהן.
כפי שהעריכו בביזפורטל?
לזכותו של עמית הוא מפמפם את זה הרבה זמן.
מעניין אבל מה ההשלכות של מעשי הפד. זהב עולה, אינפלציה גואה?